Et nydelig ferieopphold i en fin og ren leilighet midt i gamlebyen i Napoli. Til tross for at det var fellesferie i Italia på tidspunktet min kjæreste og jeg var i byen, var Fabio veldig enkel å kommunisere med. Han ga oss informasjon om bra spisesteder og attraksjoner man bør se, samtidig som han veiledet oss med fergene til Positano/Amalfi/Capri.
Leiligheten ligger midt i Quartieri Spagnoli, omringet av en rekke trattoriaer og matboder med god napolitansk mat. Vi opplevde ingen bråk på kvelds- og nattestid, og takket være en velfungerende air condition, sov vi veldig godt når temperaturene ellers var høye. Anbefales!